Turinys
Rodyklė 🔎︎

# Lentelių ir lentelių langelių kraštinių nustatymas

## Programoje numatytųjų kraštinių stilių taikymas

1. Pažymėkite lentelės langelius, kurių kraštines norite pakeisti.

2. Lentelės arba linijų ir užpildo mygtukų juostoje spustelėkite mygtuką Kraštinės. Bus atverta papildoma kraštinių mygtukų juosta.

3. Spustelėkite vieną iš numatytųjų kraštinių išdėstymo būdų.

   Tokiu būdu atitinkamos kraštinės bus pridėtos į bendrą kraštinių išdėstymą. Jei norite pašalinti visas kraštines, spustelėkite mygtuką be jokių kraštinių papildomos kraštinių mygtukų juostos viršutiniame kairiajame kampe.

## Naudotojo aprašytų kraštinių stilių taikymas

1. Pažymėkite lentelės langelius, kurių kraštines norite pakeisti.

2. Pasirinkite Lentelė → Savybės (tekstų rengyklėje) arba Formatas → Langeliai (skaičiuoklėje) ir atverkite kortelę Kraštinės.

3. Srityje Naudotojo aprašyta pažymėkite kraštą ar kraštus, kuriems norite pritaikyti kraštinę. Spustelėjimas peržiūros laukelyje ties norima kraštine tą kraštinę įtraukia arba pašalina iš bendro kraštinių išdėstymo.

4. Pažymėjus daugiau nei vieną eilutę ar stulpelį bus galima keisti vidines kraštines tarp eilučių ar stulpelių. Tai galima atlikti spustelint vidines linijas srityje Naudotojo aprašyta.

5. Parinkčių grupėje Linija parinkite norimą kraštinių stilių, storį ir spalvą. Šios parinktys bus taikomos visoms parinktoms kraštinėms.

6. Kartokite pastaruosius du žingsnius kiekvienam kraštui.

7. Atstumas tarp kraštinių ir turinio nustatomas parinkčių grupėje Atstumas iki turinio.

8. Spustelėkite mygtuką Gerai, kad pritaikytumėte nustatytas parinktis.

Susijusios temos

Apibrėžiamos kraštinės objektams

Nustatomos puslapių kraštinės

Naudotojo apibrėžtos kraštinės teksto dokumentuose

Pastraipų kraštinių nustatymas